मध्यप्रदेश के धार जिले में कांस्टेबल की भर्ती के लिए चल रहे मेडिकल टेस्ट के दौरान एससी-एसटी के प्रतिभागियों के सीने पर परीक्षकों द्वारा जाति की कटेगरी लिखे जाने के मुद्दे पर विपक्षी दलों ने कड़ा ऐतराज जताया। कांग्रेस अध्यक्ष ने तो इसे 'देश की छाती पर छुरा मारने' वाला कदम बताया। उन्होंने कहा, 'ये बीजेपी और RSS की सोच है। यही सोच कभी दलितों के गले में हांडी टंगवाती थी, शरीर में झाडू बंधवाती थी, मंदिर में घुसने नहीं देती थी। हम इस सोच को हराएंगे।'